Nani

Nani (õieti Luís Carlos Almeida da Cunha; sündinud 17. novembril 1986 Roheneemesaartel Praias) on Portugali jalgpallur, kes mängib äärepoolkaitsjana Portugali kõrgliigaklubis Estrela da Amadora.

Ta mängis aastatel 2007–2015 Inglismaa Premier League'i klubis Manchester United. Varem oli ta Portugali jalgpalli kõrgliiga Primeira Liga jalgpalliklubi Sporting mängija. Manchester Unitediga tuli ta neli korda Inglismaa meistriks ja korra UEFA Meistrite Liiga võitjaks. Hooajal 2010–2011 valiti ta Premier League'i hooaja sümboolsesse koosseisu.

Aastatel 2015–2016 mängis ta Türgi klubis Fenerbahçe. 2016. aasta suvel sõlmis ta kolmeks aastaks lepingu Hispaania klubiga Valencia."Nani hakkab mängima Hispaania kõrgliigas". Sport ERR. 5. juuli 2016 2017. aasta augustis sõlmis ta Itaalia klubiga Lazio aastapikkuse laenulepingu."Benvenuto Nani". S.S. Lazio. 31.8.2017. Vaadatud 3.4.2018 2018. aasta juulis naasis ta Sportingusse, kuid hooaja teises pooles suundus ta Major League Socceri klubisse Orlando City. Hooaja 2021/22 teises pooles mängis ta Itaalia kõrgliigaklubis Venezia. 2022. aasta juulis sõlmis ta kaheaastase lepingu Austraalia kõrgliigaklubiga Melbourne Victory, kuid mängis seal vaid ühe hooaja. Hooajal 2023/24 mängis Nani Türgi kõrgliigaklubis Adana Demirspor. Hooaja 2024/25 eel naasis Nani Portugali kõrgliigasse, kui liitus Estrela da Amadoraga.

 Koondisekarjäär 
Debüüdi Portugali rahvuskoondises tegi Nani 1. septembril 2006 sõprusmängus Taani vastu. Oma debüütmängus lõi ta ka oma esimese värava rahvuskoondises.

2014. aasta maailmameistrivõistluste teises alagrupimängus 22. juunil lõi ta värava mängus USA vastu.

2016. aastal tuli ta Portugali koondisega Euroopa meistriks. Nani lõi turniiril kolm väravat: 14. juunil esimeses alagrupimängus Islandi vastu, 22. juunil Ungari vastu ja 6. juulil poolfinaalis Walesi vastu.

2017. aasta FIFA konföderatsioonide karikaturniiri viimases alagrupimängus 24. juunil lõi ta värava Uus-Meremaa vastu."Võidukad Portugal ja Mehhiko pääsesid nelja parema hulka". ERR Sport. 24.6.2017. Vaadatud 24.6.2017

Ta kuulus Portugali koondisse veel ka 2008. ja 2012. aasta Euroopa meistrivõistlustel.

Portugali koondises mängis Nani aastatel 2006–2017 kokku 112 korda ja lõi 24 väravat.

 Saavutused 
Sporting CP
Taça de Portugal: 2006–07, 2014–15
Taça da Liga: 2018–19
Manchester United
Premier League: 2007–08, 2008–09, 2010–11, 2012–13
Football League Cup: 2008–09, 2009–10
FA Community Shield: 2007, 2008, 2010, 2011
UEFA Meistrite Liiga: 2007–08
Klubide maailmameistrivõistlused: 2008

 Viited 

 Välislingid 

Kategooria:Portugali jalgpallurid
Kategooria:Lissaboni Sportingu jalgpallurid
Kategooria:Manchester United FC mängijad
Kategooria:Fenerbahçe SK jalgpallurid
Kategooria:Valencia CF mängijad
Kategooria:Rooma Lazio mängijad
Kategooria:Melbourne Victory FC mängijad
Kategooria:Primeira Liga mängijad
Kategooria:Premier League'i mängijad
Kategooria:Süper Ligi mängijad
Kategooria:La Liga mängijad
Kategooria:Serie A mängijad
Kategooria:Major League Socceri mängijad
Kategooria:A-League'i mängijad
Kategooria:Sündinud 1986